Tiina Tauraite

Tiina Tauraite (sündinud 2. juunil 1976 Tallinnas) on eesti näitleja ja ettevõtja.

Ta on lõpetanud 1994. aastal Tallinna 4. Keskkooli ning 1998. aastal Eesti Muusikaakadeemia Kõrgema Lavakunstikooli (18. lennus). 

Aastatel 1998–2008 töötas ta näitlejana Von Krahli Teatris, pärast seda on ta vabakutselise näitlejana mänginud paljudes filmides ja telesarjades. 

Alates 2021. aastast on ta ka Muusika- ja Teatriakadeemia lavakunstikooli näitlejatöö vanemlektor.Sisseastumine lavakunsti bakalaureuseõppesse ja lavastajasuunalisse magistriõppesse Eesti Muusika- ja Teatriakadeemia koduleht. 01.12.2021. Õppejõud. Tiina Tauraite Eesti Muusika- ja Teatriakadeemia koduleht. Vaadatud 12.04.2025.

Ta on Eesti Teatriliidu ja Näitlejate Liidu liige (1998. aastast).

Looming
Filmid
 2007 "Sügisball" – Ulvi
 2008 "Must Peeter" – Peetri naine
 2009 "Püha Tõnu kiusamine" – Tõnu naine
 2011 "Kirjad Inglile" – Edda
 2011 "Idioot" – Aleksandra
 2016 "Luuraja ja luuletaja" – prostituut
 2016 "Räägitakse, et tomatid armastavad rokkmuusikat" – Marju
 2016 "Kala-kala" ("Rõba-metšta")
 2018 "Omad" – Kadri
 2019 "Virago" – Olga
 2020 "Mu kallid laibad" – naisterahvas
 2021 "Sandra saab tööd" – hambakliiniku juhataja
 2021 "Vaino Vahingu päevaraamat" – Vahingu naine
 2023 "Nähtamatu võitlus" – Marfa
 2023 "Missile" – Mailis
 2024 "Biwa järve 8 nägu" – Õnne
 2024 "Mind on kaks" – ämmaemand
 2024 "Rakett" – tuumafüüsik Mailis Ahmo
 2025 "Fränk" – Tiina

 Telesarjad 
 2003 "Kodu keset linna" – Annika Miller
 2011 "Heeringas Veenuse õlal" – Tiina
 2012 "Elu keset linna" – Annika
 2018 "Pank" – Marju
 2018 "Lõks" – Liivia Rannamaa
 2021 "Reetur" – Eve Rosen
 2021 "Kättemaksukontor"
 2022 "Kes tappis Otto Mülleri?" – Reeli
 2024 "Utö" – Petriina
 2025 "Varastatud lootus: Armukelm" – Mariliis

Telelavastused
 1998 "Tuulearmuke" – Lea

Teatrilavastused
 2001 "Mõned teravad polaroidid" (Von Krahli Teater)
 2002 "Hot" (Von Krahli Teater) – Emily
 2002 "Lumi" (Von Krahli Teater) – üks peategelasi
 2003 "Luikede järv" (Von Krahli Teater) – Must Luik
 2003 "A Man in a Room, Gambling" (Von Krahli Teater) – Mees
 2006 "Võluflööt" (Von Krahli Teater) – Pamina
 2006 "Jänese aasta" (Von Krahli Teater) – Jänes
 2006 tantsulavastus "Erki ja Tiina" (Von Krahli Teater) – Tiina
 2007 "Kajakas" (Von Krahli Teater) – Maša
 2010 "Võtame uuesti!" (teater NO99)
 2011 "Talk To Me" (Kanuti Gildi Saal)
 2011 "Madame Bovary" (Von Krahli Teater)
 2012 "Lillede keel" (Von Krahli Teater) – teenija
 2013 "Bloody Mary" (Von Krahli Teater) – Maria
 2014 "Life is very hard" (Von Krahli Teater)
 2015 "Budapest" (Von Krahli Teater)
 2015 "Fantastika" (teater NO99)
 2016 "Paradiis" (Von Krahli Teater)
 2017 "Heasoovijad" (teater NO99)
 2019 "Jaik" (Von Krahli Teater) – Tanja
 2020 "K O O S" (kultuurikollektiiv ULM)
 2024 "Lähenemine" (Draamateater) – Denise

Monolavastus
8.–22. juunil 2013 mängis Tauraite üle-eestilisel ringreisil 17 etenduspaigas monolavastust "Näitlejannast põllumeheks ehk 900 km traktoril mööda Eestimaad". Teksti autor, lavastaja, traktorist ja esitaja oli Tiina Tauraite. Ka ühest etenduskohast teise sõitis ta ehtsat John Deere'i traktorit juhtides ise. Esietendus toimus 7. juunil 2013 Tallinnas Kultuurikatla aias.Esietendub Tiina Tauraite monoetendus "Näitlejannast põllumeheks" Müürileht.ee, 06.06.2013.Aigi Viira. Tiina Tauraite: inimesed siiani ei usu, et ma olengi traktori seljas Õhtuleht.ee, 13.06.2013.Näitleja Tiina Tauraite jutustab põllumeheks saamisest ERR Uudised, 09.06.2013.

Kunstiteadlane Reet Varblane on toonitanud selle monotüki publikumenu ning öelnud, et Tauraite muutis "selle abil nõukogude ajal nii-öelda kollektiivses tavateadvuses tihtipeale naeruvääristatud sootu naistraktoristi kuvandi vaata et seksikuse sümboliks. Millekski, mis on heteropatriarhaalses ühiskonnas ka naise puhul sama ahvatlev kui modelli või filmitähe oma. Tauraite etendus ei olnud iseseisva töötava naise ajakohastatud, endale võõra rolli etendamine, osalemine nii-öelda järjekordses reklaamikampaanias, kus mehist värki müüakse mehistele meestele kauni naise kui seksisümboli abil. Tauraite on teinud läbi traktoristi koolituse ning traktor on tema töövahend".Reet Varblane. Milline hääletämber valida, et jõuda kuulajani? Sirp, 11.03.2016.

Näitekirjandus
Tiina Tauraite kirjutatud näidend "Libera!" osales Eesti Teatri Agentuuri 2023. aasta näidendivõistlusel ja pääses näitekirjanduse arendamise mentorprogrammi.Näitekirjanduse mentorprogramm Eesti Teatri Agentuur. Vaadatud 27.04.2025. 2024. aasta detsembris oli see Eesti Draamateatri Maalisaalis esimesel lugemisel.Tiina Tauraite „Libera!“ tuleb esimesele lugemisele Eesti Draamateatri koduleht. Vaadatud 12.04.2025. 

Õhtujuhtimine
2015. aastal oli ta koos Tarmo Tiisleriga aastalõpugala "Spordiaasta tähed" õhtujuht.Spordiaasta tähed 2015: 2 | Gala ERR Arhiiv, 27.12.2015.

Tunnustus
 1999 – Suure Vankri auhind – parim naisosatäitja filmis/telelavastuses ("Tuulearmuke")
 2004 – Eesti Teatriliidu sõnalavastuste žürii eriauhind (koos Taavi Eelmaa, Erki Lauri, Juhan Ulfsaki ja Liina Vahtrikuga)
 2007 – Tartu draamafestivali auhind naisnäitleja kategoorias rolli eest Anton Tšehhovi näidendis "Kajakas""Kes? Mis? Kus?" 2008, lk 362.
 2008 – Eesti Teatriliidu naiskõrvalosatäitja auhind
 2009 – Ants Lauteri nimeline auhind
 2013 – Eesti Teatriliidu naiskõrvalosatäitja auhind (teenija rolli eest lavastuses "Lillede keel") 
 2014 – Eesti Teatriliidu sõnalavastuste žürii eriauhind ("Tiina Tauraite traktor" (MTÜ Kolhoos) – meeldiva ühendamise eest kasulikuga)Teatri aastaauhindade laureaadid 2013. aasta loomingu eest Sirp.ee, 27.03.2014.
 2024 – Hanoi rahvusvahelise filmifestivali parima naisnäitleja auhind ("Biwa järve 8 nägu")Marko Raadi film „Biwa järve 8 nägu“ võitis Hanoi filmifestivalil kaks auhinda Õhtuleht.ee, 13.11.2024.
 2025 – EFTA auhind – parim naisnäitleja filmis ("Biwa järve 8 nägu")Selgusid EFTA võitjad: "Biwa järve 8 nägu" pälvis seitse preemiat ERR Eeter, 11.04.2025.

Ettevõtlus
Tiina Tauraite on 2012. aastast diplomeeritud taimekasvataja. 2013. aastal hakkas ta koos elukaaslase Erki Lauriga ettevõttes Sõstar & Pipar OÜ välja töötama kodumaisest toorainest napse ning kasvatab suure osa taimsest toorainest ise Viljandimaal ja Iklas.Tiina Tauraite: „Mõnikord targem suu kinni pidada ja rääkida kolm päeva hiljem rahulikumas meeleolus.” Eesti Naine, august 2015; Eesti Naine / Delfi Lood, 02.06.2018. Tema lemmikkultuurid on must sõstar ja tšillipipar. Et toota neid oskuslikult ja tänapäevaselt tööstuslikus koguses, läks ta Olustvere Teenindus- ja Maamajanduskooli taimekasvatuse mehhaniseerimist õppima. 

Kaubamärgi Tiina Tauraite™ omanik on Osaühing Kalamaja Grupp.Kaubamärgist veebilehel Tauraite Country Spirits Vaadatud 14.12.2022. Ettevõtte toodete seas on liköörid, mahlad, siirupid jms. "Tunneme, et on äge kasvatada Eestimaal ka taimi ning väärindada neid jookideks," on näitlejatest elu- ja firmakaaslaste Tiina Tauraite ja Erki Lauri ettevõtluskreedo."Meie lugu" veebilehel Tauraite Country Spirits Vaadatud 14.12.2022.

VIP-ide künnivõistluse võit
27. septembril 2013 toimus Olustveres Teenindus- ja Maamajanduskooli õppetalu maadel Eesti künnimeistrivõistluste raames eraldi VIP-ide künnivõistlus, mille võitis Tiina Tauraite Helir-Valdor Seedri ja Ülo Kivise ees. Osalesid veel näiteks Urmas Vaino, Ivo Linna, Marilyn Jurman, Igor Mang ja Meelis Annus.Eesti esimese VIP-ide künnivõistluse võitis Tiina Tauraite ERR Eeter, 27.09.2013.

Viited

Välislingid

 Tiiu Laks. Tiina Tauraite (32) – justkui ideaalne Eesti Päevaleht, 31. mai 2008
 Madis Jürgen. Elu ühes päevas: Tiina Tauraite Eesti Ekspress, 19. mai 2013
 Tiiu Suvi. Tiina Tauraite: mõnele on issand andnud sellise näo, et ta võib olla nii esimene armastaja kui ka kurjam, aga üsna tihti nii ei ole Eesti Päevaleht / LP, 2. märts 2024
 Tiina Tauraite: oleme Eestis autorikino tegemisega ära hellitatud ERR Kultuur, 28. november 2024
 Ralf Sauter. Kultuuris kuum ⟩ Filmirolli jaoks soome keelt õppinud Tiina Tauraite otsib väljakutseid Postimees, 1. detsember 2024
 Ralf Sauter. Intervjuu ⟩ Tiina Tauraite: ebakindluse lõksus jääb palju tegemata Postimees, 5. detsember 2024
 Manona Paris. Filmiarvustus | Soome groteskipundart nimega "Rakett" kannab Tiina Tauraite lühiroll Õhtuleht, 6. detsember 2024
 Heili Sibrits. Kindel laks ⟩ Tiina Tauraite särab ekraanil Postimees, 8. veebruar 2025
 Tiiu Suvi. Parima naisnäitleja tiitli pälvinud Tiina Tauraite: kaotada usaldus – see on karm. Nii karm, et ma ei suutnud aastaid tolle inimesega isegi rääkida Anne & Stiil / Delfi, 13. aprill 2025
 Tauraite Country Spirits – Põllult Pudelisse. Tiina Tauraite ettevõtlusveeb
 Tiina Tauraite tšillikasvatuse ABC Kekkilä kodulehel (vaadatud 20. aprillil 2025) 

Kategooria:Eesti näitlejad
Kategooria:Eesti filminäitlejad
Kategooria:Von Krahli Teatri näitlejad
Kategooria:Tallinna Kristiine Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1976
Kategooria:Eesti ettevõtjad